Minister: Méér transformasie nodig | Netwerk24
City gee Liverpool applous – en toe pak slae
06 Junie 2020 11:10
Só sê Nathi Mthethwa, minister van sport, kuns en kultuur, in ’n verklaring wat Saterdag uitgereik is nadat hy Vrydag met Happy Ntshingila, die voorsitter van die Eminent Persons’ Group (EPG), vergader het.
Nathi Mthethwa (links), minister van sport, kuns en kultuursake, langs Siya Kolisi ná die Springbokke se suksesvolle Wêreldbeker-veldtog in 2019. Foto: Gallo Images
Die EPG stel jaarliks ’n verslag saam wat die mate waartoe Suid-Afrikaanse sportliggame transformasie fasiliteer, monitor.
Luidens Mthethwa, wat oor die bevindinge in die 2019-’20-verslag praat, is daar steeds rede tot kommer wat die stand van transformasie in sport betref.
“Min. Mthethwa is bekommerd dat te min van die EPG-span se aanbevelings in werking gestel word, en sal selfs sover gaan as om toepassingsmeganismes, insluitend die moontlike gebruik van wetgewende instrumente, voor te stel om te verseker dat alle transformasie-teikens behaal word,” sê die departement van sport, kuns en kultuursake.
“Die verslag wys daarop dat meer as 50% van die geouditeerde federasies hul transformasie-teikens behaal het.
“Swart mense en vroue is onderverteenwoordig in elke sfeer van Suid-Afrikaanse sport.”
Luidens die departement beoefen minder as 10% van die sowat 25 000 skole in die land sport, wat ’n drastiese verbetering vereis.
“Die minister het sy kommer uitgespreek oor die leierskap wat deurlopend die ontwikkeling van transformasie in sport in die land minag,” lui die verklaring.
“Hy sê ’n dringende fundamentele gesprek is nodig oor die herskepping van sport in die land, waarvan transformasie ’n groot deel sal behels.”
Mthethwa sê ’n groter fokus is nodig om talent in townships en landelike gebiede te identifiseer.
Baie Suid-Afrikaners het bitter herinneringe aan die EPG-verslag nadat dit juis dié dokument was wat in 2016 daartoe gelei het dat Fikile Mbalula, wat toe sportminister was, rugby, krieket en atletiek in die land verbied het om enige groot internasionale byeenkomste aan te bied nadat hy ontevrede was met die behaalde transformasie-teikens. – Sportredaksie
Meer oor: Nathi Mthethwa | Epg | Transformasie